Oficiālais Vēstnesis L 327 , 13/11/1992 Lpp. 0001 - 0002

Speciālizdevums somu valodā: Nodaļa 3 Sējums 45 Lpp. 0177

Speciālizdevums zviedru valodā: Nodaļa 3 Sējums 45 Lpp. 0177



Komisijas Regula (EEK) Nr. 3279/92 (1992. gada 9. novembris), ar ko groza Regulu (EEK) Nr. 1601/91, kura nosaka vispārīgus noteikumus par aromatizētu vīnu, aromatizētus vīnus saturošu dzērienu un aromatizētus vīnus saturošu kokteiļu definēšanu un to nosaukumu un noformējumu veidošanu EIROPAS KOPIENU PADOME, ņemot vērā Eiropas Ekonomikas kopienas dibināšanas līgumu, un jo īpaši tā 43. un 100.a pantu, ņemot vērā Komisijas priekšlikumu [1], sadarbībā ar Eiropas Parlamentu [2], ņemot vērā Ekonomikas un sociālo lietu komitejas atzinumu [3], tā kā būtu jāaizliedz izmantot svina kapsulas vai foliju, lai nosegtu aromatizēto vīnu, aromatizēto vīnu saturošos dzērienus un aromatizēto vīnu produktu kokteiļu tvertņu aizbāžņus, lai izvairītos no saindēšanās riska, nejauši saskaroties ar minētajiem produktiem, un no vides piesārņošanas ar svina atkritumiem no šīm kapsulām vai folijas; tā kā šādu kapsulu un folijas ražotājiem un lietotājiem tomēr būtu jādod laiks pielāgoties attiecīgajam aizliegumam, to piemērojot tikai no 1993. gada 1. janvāra; tā kā produkti, kas pirms iepriekšminētās dienas ir iepildīti pudelēs ar svina kapsulām vai foliju, jātirgo, kamēr to krājumi ir izlietoti; tā kā ir lietderīgi pieņemt konkrētas aromatizēto vīnu definīcijas, lai labāk ņemtu vērā tradicionālo ražošanas praksi; tā kā tādēļ būtu jāgroza Regula (EEK) Nr. 1601/91 [4], IR PIEŅĒMUSI ŠO REGULU. 1. pants Ar šo Regulu (EEK) Nr. 1601/91 groza šādi: 1. Regulas 2. panta 3. punkta a) apakšpunkta pirmo daļu aizstāj ar šādu: "a) dzēriens, kas iegūts no vīna: Sangria: - aromatizēts, pievienojot dabisko citrusaugļu ekstraktus vai esences, - ar šādu augļu sulu vai bez tās, - iespējams: - ar pievienotām garšvielām, - saldināts, - ar pievienotu CO2, un ar spirta tilpumkoncentrāciju līdz 12 %." 2. Regulas 2. panta 3. punkta e) apakšpunktu aizstāj ar šādu: "e) Kalte Ente: aromatizēto vīnu saturošs dzēriens, ko iegūst, samaisot vīnu, viegli dzirkstošo vīnu vai viegli dzirkstošo vīnu ar pievienotu CO2 ar dzirkstošo vīnu vai dzirkstošo vīnu ar pievienotu CO2 un pievienojot dabīgā citrona vielas vai ekstraktus, kura garšai jābūt skaidri sajūtamai. Galaproduktam jāsatur vismaz tilpumkoncentrāciju 25 % dzirkstošo vīnu vai dzirkstošo vīnu ar pievienotu CO2;" 3. Regulas 8. pantā iekļauj šādu punktu: "4.a No 1993. gada 1. janvāra produktus, kas iepildīti pudelēs un uz ko attiecas šī regula, nedrīkst glabāt tirdzniecībai vai laist tirgū, ja to aizbāžņi ir nosegti ar svina kapsulām vai foliju. Tomēr produkti, kas pirms minētās dienas ir iepildīti pudelēs ar svina kapsulām vai foliju, jātirgo, kamēr to krājumi ir izlietoti." 2. pants Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1992. gada 9. novembrī Padomes vārdā — priekšsēdētājs D. Hurd [1] OV C 69, 18.3.1992., 11. lpp. [2] OV C 241, 21.9.1992., un 1992. gada 28. oktobra Lēmums (Oficiālajā Vēstnesī vēl nav publicēts). [3] OV C 169, 6.7.1992., 1. lpp. [4] OV L 149, 14.6.1991., 1. lpp. --------------------------------------------------